OpenLLM-France/wikimedia huggingface dataset:
# Irrati bidezko sare

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
Irrati sarea sareko nodo desberdinak komunikatzeko irrati uhinak erabiltzen duen haririk gabeko sarea da.
Konputagailu-sarearen kableatua ezartzeko toki zailenetan asko erabiltzen da, eraikin zaharrak esaterako.

## Protokoloak

Irrati uhinak erabiltzen dituzten protokoloak:
   * Wi-Fi (IEEE 802.11 estandarra)
   * HomeRF
   * Bluetooth
   * ZigBee

## Kanpo estekak

   * http://www.weca.net/
   * http://www.wi-fi.org
* Datuak: Q9067364

## Ikus, gainera

* Wardriving
* Infragorri sare
# Irrati-telegrafista

Irrati-telegrafista irrati-sistema baten eragiketez arduratzen den pertsona da. Irrati-telegrafistaren lanbidea zaharkituta geratu da azken hamarkadetan irratian oinarritutako zereginen automatizazioarekin. Hala ere, Irrati-telegrafistek oraindik ere lan egiten dute itsas eta hegazkingintza arloetan. Kasu gehienetan irrati-transmisioa Irrati-telegrafista baten zereginetako bat baino ez da orain.

## Kanpo estekak

* (Gaztelaniaz) Merkataritzako Itsas Armadako Irrati-telegrafista ofiziala, bizitza laburreko lanbidea
* Datuak: Q1318390
* Multimedia: Radio operators / Q1318390
# Irrati eztanda azkar

Irrati-astronomian, irrati eztanda azkarra (ingelesez: Fast radio burst edo FRB) oso energia handiko fenomeno astrofisiko bat da. Berez batez beste milisegundo batzuk dirauen irrati-pultsua da, jatorri ezezagunekoa. Lehen irrati eztanda azkarra Duncan Lorimerrek eta bere ikaslea zen David Narkevicek aurkitu zuten 2007an, pulsaren ikerketen datu-historian arakatzen ari zirenean.

## Izendapena

Nazioartean seinale hauek izendatzeko erabiltzen den irizpidea ondorengoa da: "FRB UUHHEE". Hau da, izenok ingelesezko "FRB" siglez hasten dira. Jarraian seinalea grabatu zeneko data eransten zaio "UUHHEE" formatuarekin, siglen eta dataren artean hutsune bat utziz. Esaterako, aurkitu zen lehenengo irrati eztanda azkarrari FRB 010724 izena eman zitzaion; aurkikuntza 2007koa izan arren, Parkesko Behatokiak 2001ko uztailaren 24an grabatutako datuei esker aurkitu zen.

## Erreferentziak

* ↑ (Ingelesez) McKee, Maggie. (2007ko irailaren 27a). «Extragalactic radio burst puzzles astronomers» New Scientist (Noiz kontsultatua: 2018ko urriaren 14a).

## Kanpo estekak

* Datuak: Q15809070
* Multimedia: Fast radio bursts / Q15809070
# Ileo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Ez nahasi ileonarekin.
Ileoa (latinezko ileus hitzetik ekarria) heste-zirkulazioaren eten akutua deskribatzen du. Ileoaren eta heste-buxaduraren kontzeptuak sinonimo gisa erabiltzea ohikoa den arren, egokiagoa da azken termino hori ileo-mekanikoari erreferentzia egiteko uztea,. Heste-buxadura digestio-hodiko punturen batean heste-edukia erabat eta modu iraunkorrean gelditzea da, bai heste mehean bai heste lodian.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q738153
* Multimedia: Ileus / Q738153
# Ilesita

Ilesita sulfato motako minerala da eta rozenite taldearen kidea da.

## Ezaugarriak

Ilesita sulfato mineralaren formula kimikoa hau da: ${\ce {(Mn,Zn,Fe)SO4 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Ilesite: Mineral information, data and localities.» www.mindat.org (Noiz kontsultatua: 12-05-2019).
# Ilergete

Ilergeteak, ilergetes edo iltirgeskios (Iltirtako biztanleak) erromatarrek Iberiar Penintsulako konkista burutu baino lehenago, gaur egun Lleida, Huesca eta Zaragoza probintziak diren lurraldean bizi izan zen herria osatzen zuten. Iberiar herritzat dauzkate aditu gehienek.
Iberiarrekin loturik, litekeena da iberiera edo aitzineuskararekin loturiko hizkuntza bat mintzatzea. Bere hiriburua Atanagrum zen (egun kokapen ezezaguna duena).

## Lurraldea

Gerora Tarraconense probintzia izango zenaren zati batean kokatuta zeuden, Behe Urgeletik Ebro ibairaino, gaur egun Huesca eta Lleida probintziak okupatuz, Segre ibaiaren arro aberatsak okupatuz, Noguera Pallaresa, Noguera Ribagorzana, Cinca eta Alcanadre, nahiz eta, garaiko beste herriekin gertatzen den bezala, ezin diraa jakin zein zien muga zehatzak. Zaragozako egungo probintzian eta Castellóko probintzia iparraldean denbora luzez egon izanaren seinaleak daude, edetaniarrei presio egiten baitzieten.
Bere lurraldearen ekialdeko muturrean Ilerda zegoen (egungo Lleida), eta mendebaldean, Bolscan (egungo Huesca).

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ De Bernardo Stempel, Patrizia 2006 "From Ligury to Spain. Hispanic coins ("iberian" -(sk)en) and some theonyms". Palaeohispánica nº 6. ps 45-58
* ↑ Lur entziklopedietatik hartua.
* ↑ «Cómo se formó Aragón. Los pueblos prerromanos» ifc.dpz.es (Noiz kontsultatua: 2024-06-20).

## Kanpo estekak

* Datuak: Q510579
* Multimedia: Ilergetes / Q510579
# Iletsuak (Eraztunen Jauna)

Iletsuak Tolkienen legendarium ospetsuan eta Eraztunen Jauna eleberrian Eskualdean bizi ziren hobbiten azpiarraza bat ziren.
Talderik ugariena osatzen zuten, eta larruazal ilunagoa eta gorputz txikiago eta argalagoa izateagatik bereizten ziren, ez zuten oinetakorik eramaten eta euren oinak oso erresistenteak ziren ileez estalita zeuden. Ez hala euren aurpegia, ilerik gabekoa zena, bekain sendoak zituzten arren.
Lurralde garaiak eta muinoak gogoko zituzten, eta beraz beti bizi izan ziren leizezulo edo tuneletan, nanoen lagun handiak zirelarik.
Jatorrian Mendi Lainotsuen adarretan bizi ziren, Anduinen haranetan, Gladio ibaia eta beranduago Arranodia edo Apal Handia bezala ezagutuko zen eskualdearen artean, Pasabide Garaitik gertu.
Hobbit arrazen artean mendebalderantz bidaian abiatu zen lehena izan zen. Pasabide Garaia Eguzkiaren Hirugarren Aroko 1050. urte inguruan igaro zuten, denbora batez Denboraren Muinoetatik gertu zeuden lurraldeetan ezarriz. Aro horretako 1300. urte inguruan, Breen ezarri ziren.
Eriadorren Iparraldeko Dunedainek ezagutu zituzten, Perianath izena eman zietenak, oestronez Ertain esan nahi duen sindarinezko hitza. Euren anaia Alboak hobe eta gaiago bezala hartzen zituzten, eta beraz horietako asko euren buruzagi bezala aukeratu zituzten, eta hauetako askok euren bidaian zehar zuzendu zituzten.
# Ileorde

Ileordea edo bilordea ile sintetikoz zein naturalaz egindako ordezko adatsa da. Buruan jartzen da eta arrazoi estetikoengatik erabiltzen da. Gizon-emakume askok janzten dituzte ile-galera disimulatzeko.

## Ileordegintza

Gaur egun, ileorde gehienak industrialki ekoizten dira. Hala ere, badira oraindik eskuz egiten dituzten profesionalak.

## Kanpo estekak

* Datuak: Q105507
* Multimedia: Wigs / Q105507
# Ileon

    Ez nahasi ileorekin.
Ileona digestio-aparatuan dagoen heste meharrearen azken zatia da, 4 metro inguruko luzeera eta 2 zentimetrotako diametroa duena. Jejunoaren ondoren dago eta heste itsutik balbula iliozekalaren bitartez banatzen da.
Ileonean B12 bitamina eta behazun gatzak xurgatzen dira. Hestearen alde honetako pHa 7 - 8 artean egon ohi da (neutroa edo zertxobait alkalinoa).
Umekian, ileona zilborrera hodi bitelinoaren bidez dago konektatuta. Gizakietan, kasuen %3an hodi hau ez da ixten jaio ondorengo lehen zazpi asteetan. Honek Meckelen dibertikulua izeneko gaixotasuna sortzen du.

## Kanpo estekak

* Datuak: Q233345
* Multimedia: Ileum / Q233345
# Ileitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ileitis ileonaren (heste meharraren) hantura da. Crohn-en eritasunaren, tuberkulosiaren eta tifusaren eraginez sor daiteke, eta baita kolitis ultzera-sortzailea izaten denean ere..

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-2-6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3796380
* Multimedia: Ileitis / Q3796380
# Himalia (satelitea)

Himalia (grekoa: ‘Ιμαλíα), edo Jupiter VI, Jupiter planetaren satelite natural bat da.

## Ezaugarri fisikoak

Himalia satelite irregularra da, Jupiterren satelite irregularretan handiena. Haren errotazio-periodoa 7 h 46 min 55±2 s da. Neurri zehatzak ez dira ezagunak, baina, Cassini zundak hartutako argazkien arabera, objektu luzanga da, eta haren ardatzak 150±20 eta 120±20 km luze dira. Uste da 0,04ko albedoa duela, Jupiterren beste satelite batzuen antzera, hala nola haren izena duen taldeko gainerako sateliteena (Himaliaren taldea). Kolorez grisa da, C motako asteroideen antzera.
Himalia beraren izena duen satelite-taldeko sateliterik handiena da, eta orbita progradoa du. Himaliaren taldea bost satelitek osatzen dute, eta guztiek 11.160.000 km eta 12.555.000 km arteko erradioekin eta 25,8° eta 30,7° bitarteko inklinazioekin orbitatzen dute Jupiter.

## Aurkikuntza

Charles Dillon Perrine-k aurkitu zuen, 1904ko abenduaren 3an, Kaliforniako Lick behatokian.

## Izendapena

Himalia satelite-izena mitologia grekoko Himalia pertsonaian du jatorria; Himalia ninfa bat zen, eta Zeusen maitalea izan zen.
Himaliak ez zuen izendapen ofizialik izan 1975 arte, Jupiterren beste zortzi sateliterekin batera (Nazioarteko Astronomia Batasunak ofizialki izendatutako lehenengo satelite-multzoa izan zen). Ordura arte, Jupiter VI izena erabili zen satelitea izendatzeko.

## Kanpo estekak

* Datuak: Q16841
* Multimedia: Himalia (moon) / Q16841
# Himalia taldea

Himalia taldea Jupiter planetaren bost satelite nahiko txikik osatzen duten talde bati deritzo. Bost sateliteek mugimendu zuzeneko urruneko orbitak dituzte, Jupiterrengandik 11 milioi eta 13 milioi kilometro arteko distantziara daudelarik. Gainera, euren orbitak, Jupiterren ekuatore planoarekiko oso okertuak dira, 26,6º eta 28,3º bitartean.
Satelite hauek satelite irregular bezala sailkatzen dira, euren orbitak Eguzkiaren grabitateak asko perturbatzen baititu. Bost ilargi hauen orbita elementuak oso antzekoak dira, oso urruneko garai batean objektu bakar bat osatu zutela suposarazten duena, beranduago, talka handi baten ondorioz hautsi zena.
Talde hau honako 5 sateliteek osatzen dute:
* Himalia, taldeko ilargirik handiena, 170 kilometroko diametroarekin, eta taldeari izena ematen diona.
* Leda, 20 kilometroko diametroa duena.
* Lisitea, 36 kilometroko diametroa duena.
* Elara, 86 kilometroko diametroa duena, taldeko bigarren ilargirik handiena delarik.
* S2000/J11, taldeko ilargirik txikiena, 4 kilometroko diametroarekin, berriki aurkitu dena.

## Kanpo estekak

* Datuak: Q108923
* Multimedia: Himalia group / Q108923
# Himalaiako zuhandor

Himalayako zuhandorra (izen zientifikoa, Cornus capitata) Cornaceae familiako espezie botanikoa da. Txinako Himalaiako basoetan du jatorria, baita India eta inguruko herrialdeetan ere. Beste leku batzuetan apaingarri gisa landatzen da. Hostoiraunkorreko zuhaitza da, 12 metroko altuera eta zabalera izan ditzakeena. Hosto gris berdeak ditu, azpian iletsuak, eta zenbait zentimetro luze dira. Hainbat mota eta hibrido daude.

## Kanpo estekak

* Flora Txinako
* GRIN Espezieen Profila
* Kanpoko zuhaitzak
* Etorkizunerako landareak
* Datuak: Q168335
* Multimedia: Cornus capitata / Q168335
* Espezieak: Cornus capitata
# Hilzori

Hilzoria edo hiltamua heriotzaren aurretik organismoan gertatu ohi diren fenomeno fisiologikoen multzoa da, hala nola hipotermia, arnasketa estua, hipotonia, hipotensioa, takikardia eta arritmia.
Sufrimendu mailaren arabera, medikazio aringarria beharrezkoa izaten da, eta muturreko kasuetan sedazio paliatiboa ere bai.

## Ikus, gainera

* Zainketa aringarriak
* Heriotza mugako esperientzia

## Kanpo estekak

* Datuak: Q395295
* Multimedia: Agony / Q395295
# Himalchuli

Himalchuli Nepalen dagoen mendi bat da, Himalaia mendikatean. Ekialdeko tontorra da garaiena (7.893 m) eta munduko 18. mendi altuena da. Manaslu zortzimilakoaren hegoaldean dago.

## Ezaugarriak

Himalchulik hiru tontor ditu, ekialdekoa (7.893 m), mendebaldekoa (7.540 m) eta iparraldekoa (7.371 m). Malda oso bertikalak dituelako da ezaguna. 27 kilomero hego-mendealdera duen Marshyangdi ibaitik ia 7.000 metro altxatzen da. Prominentzia nagusiak 1.633 metro ditu.

## Igoeren historia

1950an eta 1954an esploratu ondoren 1955ean egin zen lehenengo igoera saiakera. 1958an eta 1959an saiakera berriak egin ondoren 1960an lort zuten igotzea Hisashi Tanabe eta Masahiro Harada mendizale japoniarrek.
Mendebaldeko tontorra 1978an igo zuen beste espedizio japoniar batek eta iparradekoa 1985ean espedizio korear batek.

## Erreferentziak

* 1 2 Annapurna, Kris. (2023-05-04). «Forgotten 7,000'ers: Himalchuli » Explorersweb» Explorersweb (Noiz kontsultatua: 2024-04-20).
* ↑ (Gaztelaniaz) «View of Manaslu / Ngadi Chuli / Himalchuli: Rutas de senderismo y caminatas» komoot (Noiz kontsultatua: 2024-04-20).
* ↑ «Himalchuli Expedition» www.asianhikingteam.com (Noiz kontsultatua: 2024-04-20).

## Kanpo estekak

* Datuak: Q1145646
* Multimedia: Himalchuli / Q1145646
# Hilzingen

Hilzingen Alemaniako udalerria da. Baden-Württemberg estatuan kokatuta dago, [[Konstantza (barrutia)|Konstantza]] barrutian. 2014an 8.307 biztanle zituen 53,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q62039
* Multimedia: Hilzingen / Q62039
# Hilzorian (musika taldea)

Hilzorian 1990 hamarkadaren hasieran Bermeon sorturiko musika taldea da. Kontzertu ugari eman bazuten ere maketa bakarra kaleratu zuten.

## Taldekideak

* Koldo Mendizabal (ahotsa)
* Julen Mendizabal (gitarra)
* Aitor Estankona (gitarra)
* Jon Ander Gametxo (baxua)
* Unai Renteria (bateria)

## Diskografia

* Deabru ta mamuak (1990)

## Erreferentziak

* ↑ «Hilzorian - Deabru Ta Mamuak - Encyclopaedia Metallum: The Metal Archives» www.metal-archives.com (Noiz kontsultatua: 2018-05-18).

## Kanpo estekak

* Datuak: Q31189070
# Himachal Pradesh

Himachal Pradesh (punjaberaz ਹਿਮਾਚਲ ਪ੍ਰਦੇਸ਼, hindiz हिमाचल प्रदेश) India ipar-mendebaldeko estatu bat da. Iparraldean, Tibetekin, iparraldean eta ipar-mendebaldean Jammu eta Kaxmirrekin, Punjabekin hego-mendebaldean, Haryana eta Uttar Pradeshekin hegoaldean eta Uttaranchalekin hego-ekialdean egiten du muga.
Bere hedadura 55.658 kilometro karratukoa da, eta, 2001eko erroldaren arabera, bere biztanleria 6.077.248 biztanlekoa da. Bere hiriburua, Shimla da. Estatuko beste hiri garrantzitsu batzuk Dharamsala, Kangra, Mandi, Kullu, Chamba, Dalhousie eta Manali dira.
Estatuan hitz egiten diren hizkuntza nagusiak kangri, pahari, punjabiera, hindi eta mandialia dira. Hinduismoa, budismoa eta sikhismoa dira erlijio nagusiak. Dharamsala, estatuko mendebaldeko zatian, Dalai Lama gaur egun bizi den tokia da, baita tibetar iheslari ugari ere.
Bertan dauden haranak, Lahaul, Spiti, Pangi eta Pin dira.

## Geografia

Estatuaren zati handi bat, erliebe menditsukoa da, Himalaia mendilerroa iparraldean eta ekialdean duelarik.
Ghaggar ibaia estatu honetan sortzen da. Himachal Pradesheko ibai nagusiak, Sutlej eta Beas dira.

## Historia modernoa

India 1947an independizatu ondoren, hogeita hamar printzerri batu ziren Himachal Pradeshen, 1948ko apirilak 15ean, estatu bezala, 1950eko urtarrilak 26an onartua izan zena.
1954ko uztailak 1ean Bilaspur batu zitzaion, eta 1956ko azaroak 1ean Batasuneko Lurralde bihurtu zen. 1966ko azaroak 1ean, Panyabeko lurraldeak batu ziren. 1970eko abenduak 118an, hiriburua Shimlan zuen estatu bihurtzen zuen legea onartu zen, indarrean, 1971ko urtarrilak 25ean sartu zen legea.
Estatuko biltzar legegilean, nagusi izan dira alderdi tradizionalak. 2003ko hauteskundeetan, Kongresuko Alderdiak irabazi zuen.

## Geografia eta klima
### Barrutiak

* Kangra Barrutia
* Hamirpur Barrutia
* Mandi Barrutia
* Bilaspur Barrutia
* Una Barrutia
* Chamba Barrutia
* Lahul and Spiti Barrutia
* Sirmaur Barrutia
* Kinnaur Barrutia
* Kullu Barrutia
* Solan Barrutia
* Shimla Barrutia, estatuko hiriburua dagoena.

## Herritar ezagunak

* The Great Kahli

## Kanpo estekak

* Datuak: Q1177
* Multimedia: Himachal Pradesh / Q1177
# Himalaiako zedro

Himalaiako zedroa (Cedrus deodara) Cedrus generoko zuhaitz espezie bat da, mendebaldeko Himalaian (1500 eta 3200 metro arteko altueran) jatorria duena. Apaingarri moduan zabaldu dute mundu osora.

## Erreferentziak

* ↑ Humphrey James, Welch. (1993). Haddows, Gordon ed. The World Checklist of Conifers. Bromyard: Landsman's Bookshop ISBN 978-0-900513-09-1..

## Kanpo estekak

* Datuak: Q146935
* Multimedia: Cedrus deodara / Q146935
* Espezieak: Cedrus deodara
# Iman Issa

Iman Issa, arabiarrez: إيمان عيسى, (Kairo, Egipto, 1979) diziplina-aniztasuna duen artista egiptoarra da, instalazio-artista, bideo-artista, eskultorea, argazkilaria, artista bisuala eta telebista ekoizlea, besteak beste. Egiptoko Nefkens MACBA Fundazioaren lehen edizioaren irabazlea izan zen.

## Biografia

2001ean Amerikako Unibertsitatean graduatu zen Kairon, eta 2005ean New Yorkera joan zen bizitzera. Han master bat egin zuen Columbiako Unibertsitatean.

### Erakusketak

Hainbat erakusketatan parte hartu du, besteak beste, The Ungovernables (New Museum, NYC, 2012), Seeing is Believing (KW, Berlin, 2011), Material, Rodeo (Istanbul, 2011), Short Stories (Sculpture Center, New York, 2011) eta Propaganda by Monuments (Airive).
2024an Donostiako Tabakaleran Eduardo Txillidaren eta Nestor Basterretxeren mendeurrena zela eta, eskultura garaikideari eskainitako Larruak eta izurrak erakusketan Iman Issak parte hartu zuen, June Crespo, Nora Aurrekoetxea, Sahatsa Jauregi eta Kimia Kamvari euskal eskultoreekin batera, baita Yael Davids (Tzuba kibbutza, Israel, 1968) eta Lucia Koch (Porto Alegre, Brasil, 1966) artistenak ere —bakoitzaren lan bat, hain zuzen—, Laura Valles Vilchez komisarioa zela.

## Sariak eta aintzatespenak

* 2012an Egiptoko Nefkens MACBA Fundazioaren lehen edizioaren irabazlea izan zen.

## Erreferentziak

* ↑ «L’artista egípcia Iman Issa guanya el primer premi Han Nefkens Macba d’art contemporani» Diari Ara.
* ↑ ISSN https://www.moma.org/artists/49198..
* ↑ (Ingelesez) «Iman Issa - Biography, Shows, Articles & More» Artsy (Noiz kontsultatua: 2024-02-25).
* ↑ (Ingelesez) «Iman Issa» Artspace (Noiz kontsultatua: 2024-02-25).
* ↑ «Bio | Iman Issa» imanissa.com (Noiz kontsultatua: 2024-02-25).
* ↑ «Eskultura, gorputzaren tolesetan» Berria 2024-02-24 (Noiz kontsultatua: 2024-02-25).

## Kanpo estekak

* Datuak: Q17044829
* Multimedia: Iman Issa / Q17044829
# Imani-Lara Lansiquot

Imani-Lara Lansiquot (1997ko abenduaren 17a) ingeles esprinter bat da, 100 metroko proban aritzen dena. 100 metroko finalean laugarren sailkatu zen 2016ko IAAF U20eko Munduko Txapelketan eta 2017ko Europako U23ko Txapelketan. 4 × 100 metroko erreleboan, urrezko domina irabazi zuen 2018ko Europako Txapelketetan, zilarra 2019ko Munduko Txapelketan (non kanporaketan korri zuen baina ez finalean) eta brontzea 2020ko Tokioko Olinpiar Jokoetan. 11,09 segundoko marka du 100 metroetan eta laugarren postuan dago Erresuma Batuko betiko zerrendan.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 4x100m |
| 2024 | Paris Frantzia | 02 ! | 4x100m |
| Munduko txapelketak ||||
| Urtea | Lekua | Domina | Proba |
| 2019 | Doha Qatar | 02 ! | 4x100m |
| 2023 | Budapest Hungaria | 03 ! | 4x100m |
| Europako txapelketak ||||
| Urtea | Lekua | Domina | Proba |
| 2018 | Berlin Alemania | 01 ! | 4x100m |

## Kanpo estekak

* Datuak: Q55081093
* Multimedia: Imani-Lara Lansiquot / Q55081093
# Imajinario

Kultura kontzeptua baino itxiagoa, imajinarioa, imajinario kolektiboa edo iruditeria gizatalde batean onartzen diren balio, sinesmen, itxaropen, moral, arau eta ideiak dira, betiere gizarte instituzioetan irudikatuak badira. Émile Durkheimen gizarte gertakarien multzoa litzateke.

## Erreferentziak

* ↑ Widick, Richard. (2014). «Dangerous Places» Cyberactivism on the Participatory Web: 68 orr...

## Kanpo estekak

* Datuak: Q2518716
# Imam Reza santutegia

Imam Reza santutegia (persieraz: حرم امام رضا‎) 818an eraiki zen gaur egungo Irango Maxhad hirian. Santutegiak, berez, 267 079 metro karratuko eremua hartzen du; inguruko zazpi patioek, berriz, 331 578 metro karratuko eremua estaltzen dute, 598 657» m² guztira, eta horrek munduko meskitarik handiena bihurtzen du hedapenaren arabera.

## Eraikinak

Santutegia, berez, zerbitzu eta eraikin multzo handi bat da. Konplexu honek Reza imamaren mausoleoa, hamabitar xiiten zortzigarren imana, Goharshad meskita, museo bat, liburutegi bat, lau mintegi, bi hilerri, Razavi Islamiar Zientzien Unibertsitatea, erromesentzako jantoki komunal bat, otoitz gela handiak eta beste zerbitzu eraikin batzuk biltzen ditu.
Konplexu hau Irango gune turistikoetako bat da eta "Iran xiitaren bihotza" bezala deskribatu da. Santutegiak urtero, 2007ko kalkuluen arabera, 25 milioi xiita irandar eta ez irandarren bisita jasotzen du. Multzoa Astan Quds Razavi Fundazioak kudeatzen du eta gaur egun Ahmad Marvi irandar elizgizon ospetsuak zuzentzen du. Urtero, hautsa garbitzeko zeremonia egiten da Imam Rezako santutegian, santutegi osoa garbituz, ekortuz eta lurrinduz.

## Iruditegia

* Gaueko ikuspegia.
* Barruko ikuspegia.
* Kupulak bere ezaugarri bat da.
* Urrezko mausoleoa.

## Erreferentziak

* ↑ https://web.archive.org/web/20100612095542/http://imamreza.net/eng/imamreza.php?id=1073
* ↑ https://web.archive.org/web/20080530021357/http://www.imamreza.net/eng/imamreza.php?id=1077&page=12
* ↑ https://www.huffpost.com/entry/imam-reza-shrine-iran-shiite_n_5201211
* ↑ https://www.wsj.com/articles/SB118072271215621679

## Kanpo estekak

* (Ingelesez):Imam Reza santutegia Unescoren webgunean.
* (Ingelesez):Bideoa Youtuben.
* Datuak: Q1791841
* Multimedia: Imam Reza Shrine / Q1791841
# Imandrita

Imandrita mineral bat da eta imandrite subtaldearen kidea da.

## Ezaugarriak

Imandrita elementu kimiko mineralaren formula kimikoa hau da: ${\ce {Na12Ca3Fe^{3+}2(Si6O18)2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Imandrite: Mineral information, data and localities.» www.mindat.org (Noiz kontsultatua: 12-05-2019).
# Imam Khataiev

Imam Abdulaievitx Khataiev, errusieraz Имам Абдулаевич Хатаев, (Kulary – Txetxeniako Errepublika, Errusia, 1994ko abuztuaren 31), Erdiastuna kategorian aritzen den boxeolari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Loren Alfonso azerbaijandarrarekin partekatua) Erdiastuna kategorian, ROCen izenean; Tokion, Arlen López kubatarraren (urrezko domina) eta Benjamin Whittaker britainiarraren (zilarrezko domina) atzetik sailkatu zen. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, Erdiastuna kategoria. |

## Erreferentziak

* ↑ «Imam Khataiev» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Imam Khataiev TheSports.org. (Ingelesez)

## Kanpo estekak

* Datuak: Q21645082